open-index/open-wikipedia-markdown huggingface dataset:
Sovevogn

**Sovevogn** er en type jernbanevogn som ofte brukes i såkalte nattog, passasjertog som fremføres om natten. 

En sovevogn er vanligvis oppdelt i kupeer med køyesenger. 

NSBs sovevogner har litra WLAB2.

## Se også
* Liggevogn
## Eksterne lenker
*
Utla

:*For minesveiperen KNM «Utla» se [[Sauda-klassen]]*.

**Utla** er ei norsk elv som renner gjennom Utladalen i Luster og Årdal kommuner. Utla inngår i Årdalsvassdraget. Elven har den høyeste delen av nedbørsfeltet i den vestlige delen av Jotunheimen med topper opp mot 2400 m.o.h.. Det er store høydeforskjeller over små avstander. Det er lite bosetning i nedbørsfeltet som inngår i Jotunheimen nasjonalpark og Utladalen landskapsvernområde.Utla har mange sideelver med fosser, for eksempel Vettisfossen, som ble fredet i 1924.

Vassdraget ned til Hjelle ble i 1986 vernet mot kraftutbygging i Verneplan III for vassdrag. På østsiden overføres vann over 1180 meters høyde til Tyin.

## Referanser
Discipline (Cadaver-album)

***Discipline*** er det tredje studioalbumet til det norske death metal-bandet Cadaver Inc, utgitt 2001. 

## Sporliste
# «Primal (2:27) 
# «Deliverance» (3:10) 
# «Murderhead» (3:14) 
# «Rupture» (3:21) 
# «Die Like This» (3:42) 
# «Point Zero» (4:10) 
# «Killtech» (3:40) 
# «Reptile Robots» (3:02) 
# «Manic» (3:24) 
# «Snapper Organs» (5:19) 
# «Discipline» (3:29) 

## Artister
*Ole Jørgen «Apollyon» Moe &ndash; vokal
*Anders «Neddo» Odden &ndash; gitar
*Lasse «Balvaz» Johansen &ndash; bass
*Carl-Michael «Czral» Eide &ndash; trommer

## Kilder
* 

## Eksterne lenker
*
Skjøli

**Skjøli**, eller **Skjøle**, er ei elv i Skjåk kommune i Innlandet fylke. Elva har utspring i Jotunheimen vest for Hestbreapiggane. Øverste bekk springer ut fra et lite tjern om lag 1537 meter over havet i vestflanken på fjellet Vesldalstinden med trigonometrisk punkt 1805 moh. Bekken renner i vestlig retning til den nesten tangerer fylkesgrensen mot Luster i Sogn og Fjordane, dreier så mot nord gjennom navnløst vann i høyde 1431 meter over havet og derpå i nordøstlig retning gjennom Vesldalen. Skjøli passerer rett på sørsiden av turisthytta Trulsbu 1290 meter over havet og videre ned i Lundadalsvatnet 1149 moh. Elva fortsetter så ned gjennom Lundadalen før den til sist renner ut i Otta like vest for riksvegbru over Otta i Skjåk. Skjøle har en samlet lengde på 33,88&nbsp;km og totalt fall på om lag 1150 m.

Elva ble i 1993 vernet mot kraftutbygging i Verneplan IV for vassdrag.

Nedbørfeltets høyeste punkt er Hestbrepiggane 2171 moh og nesten hele nedbørfeltet ligger over skoggrensen..

## Referanser




## Litteratur
*NOU 1991:12A Verneplan for vassdrag IV
Gaius Canuleius

**Gaius Canuleius** var, ifølge Livius' bok 4, en folketribun i den romerske republikken i år 445 f.Kr. Han fremla et lovforslag som ville gjøre det lovlig for patrisiere og plebeiere å gifte seg. Sammen med sine kollegaer fremla han også et annet lovforslag, om å gjøre det mulig for én av de to årlig valgte konsulene å være plebeier. Loven som opphevet forbudet mot ekteskap mellom klassene gikk igjennom samme år, og den ble kalt Lex Canuleius, oppkalt etter han som foreslo den. Grunnen til at det gikk så fort, var kanskje det at det ofte var viktig for patrisiere å gifte seg til penger, og de kjempet derfor kun halvhjertet imot forslaget. Det ble imidlertid ikke før i år 366 f.Kr. at plebeiere endelig fikk muligheten til å bli konsul.

De liberale lovforslagene kom som en reaksjon på forbudet mot ekteskap mellom patrisiere og plebeiere i De tolv tavlers lov, som ble vedtatt i år 449 f.Kr. Siden bare patrisiere kunne oppnå konsulembetet samt de høyeste religiøse embetene på denne tiden, ble det dermed ikke mulig for plebeiere å oppnå disse.

## Referanser
Pseudotaxus

* *[[Pseudotaxus chienii]]*

**Pseudotaxus** (latin: *Pseudotaxus*) er en slekten av bartrær i barlindfamilien. Den har bare én art – nemlig hvitbærbarlind ** ''(Pseudotaxus chienii)'' **. Arten vokser i hele det sørlige Kina, og blir 5-10 meter høy. Den brukes til treskjæring. Arten er truet og har internasjonalt vern.

## Eksterne lenker
*
Odense Å

**Odense Å** er ei elv på øya Fyn sentralt i Danmark. Den er Fyns lengste elv og omtrent 60 kilometer lang, med et nedbørfelt på . Den har utspring fra Arreskov Sø nordøst for Faaborg, og renner derfra mot nord over Fyn. Den renner gjennom byen Odense, som den har navn etter. Elva munner ut i Odense Fjord.

Man kan leie båter på elva eller ta turer med turbåter til Carlslund. Om sommeren er det ofte med jazzorkester om bord på lørdager. 

I vikingtida hadde festningen Nonnebakken kontroll over elva. 

## Referanser


## Eksterne lenker
* Odense Å og Fjord, Naturstyrelsen
Ingjerd Egeberg

**Ingjerd Egeberg** (født 19. mai 1967 i Drammen) er en norsk skuespiller, teaterinstruktør og tidligere teatersjef ved Rogaland Teater. 

## Bakgrunn og utdannelse
Egeberg vokste opp i Moelv. Hun gikk naturfaglinja på videregående, og deretter teaterlinjen ved Romerike Folkehøgskole. Så gikk hun på bibelskole, blant annet med opphold i Hellas, der hun var med på oppsøkende teater. Etter å ha tatt grunnkurs i sosialantropologi tok hun skuespillerutdannelse fra Statens teaterhøgskole.

## Teater
Ingjerd Egeberg har mange års erfaring som teaterskuespiller. Hun var i flere år fast engasjert som skuespiller ved Hålogaland Teater i Tromsø, deretter ved Rogaland Teater i Stavanger. I perioden 2000–2004 var hun teatersjef ved Rogaland Teater. I 2007 begynte hun som skuespiller ved Nationaltheatret i Oslo.

### Roller på Nathionaltheatret
Hun har vært med på følgende oppsetninger på Nationaltheatret:
* 2004: Gina Ekdal i *[[Vildanden]]*
* 2007: Ruth i ''Hjemkomsten''
* 2007: Elfriede Jelinek i ''Ulrike Maria Stuart''
* 2007: Heksen i ''Reisen til Julestjernen''
* 2008: ''Bestialitetens historie'' del 3
* 2008: Katrine Stockmann i ''En folkefiende''
* 2008: Bjørnemor i ''Dyrene i Hakkebakkeskogen''
* 2009: Inés i ''For lukkede dører'' av Jean-Paul Sartre

## Film og TV
Ingjerd Egeberg debuterte på filmlerretet i 2000 som «Janne» i Pål Jackmans *Detektor*. Senere har hun spilt «Toril Houg» i *Tyven, Tyven* (2001), «Liv Steen» i *Ved kongens bord* (2005) og hovedrollen som «Maria» i *Marias menn* (2006).

Egeberg har også medvirket i flere TV-produksjoner, som «Clara» i ''Turbulent sone'' (2000), som «Therese» i ''Thomas P.'' (2007), som «Solveig Melby» i ''Kodenavn Hunter'', del 2 (2008) og som «Eva Verås» i ''Mammon'' (2014).

## Referanser


## Eksterne lenker
*
Svartvinget hårmygg

**Svartvinget hårmygg** (*Bibio ferruginatus*) er en art av mygg som tilhører familien hårmygg (Bibionidae). Denne arten er vanlig i Mellom-Europa, men er bare funnet to – tre ganger i Norge. Den er mørk på farge og kan kjennes på de mørkt sotede vingene og på at kroppen har en rødaktig glans.

## Utseende
En nokså liten (kroppslengde 5 – 7&nbsp;mm), tettbygd, mørk hårmygg. Vingene er ganske mørkt røykfargede, spesielt hos hunnen. Kroppen virker svart på levende dyr, men døde eksemplarer i samlinger blekner gjerne til en rustrød farge, spesielt hunnene. Antennene har ti ledd. Hannen er helt svart, med delvis lyse hår på bakkroppen. Hunnen har svarte bein. Larven er ubeskrevet.

## Levevis
Arten forekommer særlig knyttet til dyrket mark og hager. De voksne myggene flyr i juni.

## Utbredelse
Arten finnes over det meste av Europa, men er sjelden tallrik. I Norge er den bare funnet to – tre ganger på Østlandet.

## Systematisk inndeling

* orden Tovinger, Diptera
** underorden Mygg, Nematocera
*** overfamilie **Bibionoidea**
**** familie Hårmygg, Bibionidae
***** **Svartvinget hårmygg**, *Bibio ferruginatus* (Linnaeus, 1767)

## Referanser




## Eksterne lenker
*
Somatikk

**Somatikk** (fra gresk Σωματικóς, Somatikòs, «av legemet») er den delen av medisinen som omhandler behandling av fysiske sykdommer, til forskjell fra psykiatri som dekker psykiske sykdommer og klinisk behandling av disse.

På samme måte er et **somatisk sykehus** et sykehus som tar imot pasienter med «kroppslige» (somatiske) sykdommer; i motsetning til psykiatriske sykehus.

## Referanser
Hagehårmygg

**Hagehårmygg** (*Bibio hortulanus*) er en art av mygg som tilhører familien hårmygg (Bibionidae). Denne arten finnes helst på og ved dyrket mark, og larvene kan gjøre en god del skade ved å spise planterøtter og rotknoller. Den er tallrik i Sør- og Mellom-Europa og forekommer nord til Skåne.

## Utseende
En middelsstor (lengde vanligvis 7 – 10&nbsp;mm) hårmygg. Den ligner markusflue (*Bibio marci*) men kan skilles fra denne på at hannen har hvite hår langs sidene av bakkroppen, og på hunnens farge, dessuten er den jamtover mindre. Antennene har ti ledd. Hannen har svart kropp og svarte bein, forkroppen er kledt med svarte hår, mens hårene på siden av bakkroppen er lange og hvite. Vingene er melkehvite, de fremste vingeårene er svarte. Hunnen er klart rød på oversiden av forkroppen og vanligvis på hele bakkroppen. Hodet, sidene på forkroppen, scutellum og beina er svarte. Vingene er brunlige eller gråaktige. Hunnen har en blanding av hvite og svarte kroppshår. Larven er rødbrun.

## Levevis
Som andre hårmygg lever larvene i tette klynger i bakken. Hagehårmyggens larver ser ut til å spise ganske mye levende plantemateriale i tillegg til dødt, og kan derfor gjøre betydelig skade på korn, gressplener, ulike grønnsaker og andre hageplanter, og treplanter i planteskoler. Arten gjør bare skade om bestandene er svært store, noe som bare har forekommet i enkelte perioder. De voksne myggene flyr i mai – juni i Nord-Europa, tidligere lenger sør.

## Utbredelse
Arten finnes over det meste av Europa, unntatt i lengst nord, og i Nord-Afrika og Midtøsten. Den er den vanligste hårmyggarten i Israel og Tyrkia, noe som tyder på at den tåler tørt klima ganske godt. Den forekommer nord til Skåne, der den imidlertid er sjelden. Den ble tidligere regnet som en norsk art, men dette var basert på en feilbestemmelse.

## Referanser




## Eksterne lenker
*
Amaury Leveaux

**Amaury Raymond Leveaux** (født 2. desember 1985 i Belfort) er en fransk svømmer. Han holder fransk rekord på 200 m fri (langbane) og europeisk rekord på 50 m fri (langbane). Leveaux er 2,04 m høy og veier 96&nbsp;kg (2008). Levaux vant gull med det franske laget på 4x100 meter fri under sommer-OL 2012.

Under det nasjonale franske svømmemesterskapet klarte Leveaux å kvalifisere seg til Sommer-OL 2008 på 50 m og 200 m fri. Leveaux kom på femteplass på 100 m, og kvalifiserte seg derfor også for stafettlaget på 4x100 m fri. Han satte olympisk rekord på 100 m fri i heatene for stafetten. Det franske laget endte på andreplass i finalen og Leveaux tok dermed sølv. Senere samme uke satte Leveux olympisk rekord i de innledende rundene på 50 m fri med en tid på 21,46 sekunder. I finalen svømte han enda raskere (21,45 sekunder), men ble slått av brasilianske César Cielo Filho.

Under sommer-OL 2012 i London vant Amaury Leveaux gull med det franske laget på 4x100 meter fri den 29. juli 2012.

## Referanser


## Eksterne lenker
* 
* 
* Amaury Leveaux på TYR.com
Kommunal vei 1024 (Lunner)

**Kommunal vei 1024 i Lunner** går mellom Stasjonsvika og Monsrud stasjon i Lunner kommune. 

Veien hadde status som fylkesvei 22 (Oppland) til den ble nedgradert til kommunal vei etter at persontrafikken på Gjøvikbanen ble flyttet fra Harestua stasjon til Furumo (senere Harestua) holdeplass desember 2012.

## Kommuner og knutepunkter

## Referanser


## Eksterne lenker
* Vegliste Oppland
Ole Bjerkebakke

**Ole Bjerkebakke** (født 23. september 1970) er en norsk trommeslager som har spilt i de tre bandene: Cadaver (death metal) fra 1988 til 1993, Peru You (popmusikk) og Ricochets (rock) fra 1998 til 2001.

Ole Bjerkebakke var sammen med Anders Odden initiativtager til bandet Cadaver.

Han var produsent for de to albumene *[[Slo-Mo Suicide]]* (2000) med bandet Ricochets og *[[Heartships and Shipwrecks]]* (2004) med bandet Peru You. I sistnevnte var han også låtskriver. 

## Referanser


## Kilder
* MICLEX/Norsk pop- og rockleksikon
* Ole Bjerkebakke hos Groove.no

## Eksterne lenker
*
Live Inferno

***Live Inferno*** er det eneste konsertalbumet til det norske death metal-bandet Cadaver, utgitt 2002.

## Sporliste
# «Tuba (intro)» 
# «Die Like This» 
# «Murderhead» 
# «Rupture» 
# «Innominate» 
# «Primal» 
# «Deliverence» 
# «Snapper Organs» 
# «Mr. Tumour's Misery» 
# «Point Zero» 
# «Killtech» 
# «Discipline» 
# «Manich» 
# «Reptile Robots»

## Artister
*Ole Jørgen «Apollyon» Moe &ndash; vokal
*Anders «Neddo» Odden &ndash; gitar
*Lasse «Balvaz» Johansen &ndash; bass, gitar
*Carl-Michael «Czral» Eide &ndash; trommer

## Kilder
*
Daniel Bernoulli

**Daniel Bernoulli** (født  i Groningen i Nederlandene, død 17. mars 1782 i Basel i Sveits) var en nederlandsk matematiker som tilbrakte det meste av livet i Basel i Sveits. Han samarbeidet med Leonhard Euler på den såkalte Euler&ndash;Bernoulli-søyleformelen. 

I hovedverket *Hydrodynamica* i 1738 gav han det matematiske grunnlaget for væskebevegelser, Bernoulli-prinsippet. Dette prinsippet er avgjørende for hydraulikken og aerodynamikken.

## Liv og virke
### Bakgrunn
Daniel Bernoulli var nederlandskfødt, men av sveitsisk slekt. Han var sønn av Johann Bernoulli og brorsønn til Jakob Bernoulli og bror til Nikolaus Bernoulli, også de fremstående matematikere.

Fra en alder av 15 år studerte han medisin i Basel og vekslet i 1718 over til Heidelberg. Etter et opphold i  Straßburg i 1719 vendte han så tilbake til Basel. Der promoverte han året etter til Dr. med. Ettersom han ikke fikk noe kall fra noe universitet, la han i 1723 ut på en studiereise til Venezia for å utdanne seg videre hos byens stadsfysikus Pietro Antonio Michelotti. 

Mens han var der i byen ble han kjent med kortspillet *[[Pharo (kortspill)|Pharo]]*. Med en liten bok om dette kortspillet debuterte han som matematiker; med arbeider om Riccati-ligningen ble han kjent over hele Europa.

### Forskning
Han var 1725-33 lærer i matematikk i St. Petersburg, og ble i 1733 utnevnt til professor i Basel i anatomi, botanikk og deretter i fysikk. 

Sammen med Bernoulli og Euler prøvde han å finne mer ut om strømmen av væsker. De ønsket å forske om forholdet mellom farten blodet flyter med, og trykket som påvirket blodet. For å undersøke dette, eksperimentere Daniel ved å punktere overflaten til en blodåre med et tynt rør og noterte hvilke høyde blodet steg opp til i røret og sammenlignet dette med blodets trykk i åren.

Etter hvert gjorde fysikere over hele Europa det samme, og målte pasienters blodtrykk ved å stikke glassrør inn i blodårene deres. Det var ikke før rundt 170 år senere, i 1896 at en italiensk forsker oppdaget en mindre smertefull måte å måle blodtrykk på, denne metoden er fortsatt brukt i dag. Likevel er Bernoullis metode å måle trykket på fortsatt brukt i dag på moderne flymaskiner for å måle trykket til luften som passerer flyet, dette er flyets fart.

Ved å ta sine oppdagelser ytterligere, tok Daniel Bernoulli nå tilbake til sitt tidligere arbeid på bevaring av energi. Det var kjent at flytting av kroppen utvekslet kinetisk energi for potensiell energi når den får høyde. Daniel innså at på en lignende måte, at den bevegelige væsken utvekslet sin kinetiske energi til trykk. Matematisk denne loven er nå skrevet: 

: \tfrac12 \rho u^2 + P = \text{konstant} 

Han fikk Det franske vitenskapsakademis pris ti ganger for sine arbeider.

## Referanser


## Litteratur
* 
* 
* 
* Peter Merian: Die Mathematiker Bernoulli, Schweighausersche Universitäts-Buchdruckerei, Basel 1860, Seiten 42–48.
 
## Eksterne lenker
* 
*
Fylkesvei 21 (Oppland)

**Fylkesvei 21 (Fv21) i [[Oppland]]** gikk mellom Bjørgeseter og Bjørgeseter stasjon i Lunner kommune. Veien var 760 meter lang.

2019 ble veien del av fylkesvei 2300.

## Kommuner og knutepunkter

* Bjørgeseter
*Endepunkt Bjørgeseter stasjon

## Referanser


## Eksterne lenker
* Vegvesenets vegkart
Bibio lanigerus

***Bibio lanigerus*** er en art av mygg som tilhører familien hårmygg (Bibionidae). Denne arten er hittil bare funnet et par ganger i Norge, men kan muligens bli vanligere dersom klimaet blir varmere.

## Utseende
En middelsstor (lengde 6 – 8&nbsp;mm), tettbygd, langhåret hårmygg med ganske mørke vinger. Antennene har åtte ledd. Hannen har matt svart kropp, kledt med påfallende lange hår. Hårene på ryggsiden av forkroppen er vanligvis oransjeaktige ("reve-røde"), men kan også være bleke eller mørke. Hårene på siden av bakkroppen er bleke. Beina er mørke, bakfoten er litt fortykket, i motsetning til hos den lignende arten stor skogshårmygg (*Bibio varipes*). Hunnene har svart kropp, røde bein og mørke vinger. Selv om arten er meget vanlig i deler av Europa, har ikke larven blitt beskrevet.

## Levevis
Arten finnes på dyrket mark, i hager og veikanter. De voksne myggene er aktive i april – mai, svermingen begynner gjerne noen dager senere enn hos enghårmyggen (*Bibio johannis*), som den ofte finnes sammen med. Hannene sitter gjerne og soler seg med spredte vinger. Selv om arten kan være tallrik på dyrket mark, er det ikke rapportert noen skader på jordbruksvekster forårsaket av denne arten.

## Utbredelse
Arten finnes over det meste av Europa, men synes å være mest tallrik i vest. I Norge er den funnet et par steder ved Oslofjorden (Hvaler og Tjøme) og i Rogaland (Sola og Finnøy). Arten hører til de artene som trolig vil bli favorisert om klimaet blir mildere. Den har også blitt innført til det østlige Nord-Amerika, der den er i langsom spredning.

## Systematisk inndeling

* orden Tovinger, Diptera
** underorden Mygg, Nematocera
*** overfamilie **Bibionoidea**
**** familie Hårmygg, Bibionidae
***** *Bibio lanigerus* Meigen, 1818

## Eksterne lenker
*
Marie Corridon

**Marie Louise Corridon** (født 5. februar 1930, død 26. mai 2010) var en amerikansk svømmer som deltok i de olympiske leker 1948 i London.

Corridon ble olympisk mester i svømming under OL 1948 i London. Hun var med på det amerikanske laget som vant 4 x 100 meter fri med tiden 4.29,2, ny olympisk rekord og 0,4 sekunder foran sølvvinnerne fra Danmark. De andre på laget var Thelma Kalama, Brenda Helser, Ann Curtis.

## OL-medaljer
* 1948  London -  **Gull** i svømming damer, 4 x 100 meter fri (USA)

## Referanser


## Eksterne lenker
*
Dverghårmygg

**Dverghårmygg** (*Bibio lautaretensis*) er en art av mygg som tilhører familien hårmygg (Bibionidae). Denne sjeldne arten er bare funnet noen få ganger, i fjellene i Mellom-Europa og i Norden. Lite er kjent om dens biologi.

## Utseende
En liten (kroppslengde 3,5 – 5 mm), svært tettbygd hårmygg. Den er den minste nordiske arten i slekten *[[Bibio]]* og kan normalt kjennes lett bare på størrelsen. Antennene har åtte ledd. Kroppen er svart, beina brunlige, tykke og kraftige. Larven er ukjent.

## Levevis
Lite er kjent om denne arten, men den ser ut til å foretrekke kjølige steder, i fjellet, i fjellbjørkeskog eller i barskog. De voksne myggene flyr i juni – juli og kan værer aktive ved temmelig lave temperaturer.

## Utbredelse
Arten ble først beskrevet fra Col de Lautaret i de franske Alpene. Senere er den funnet noen flere steder i Alpene, i Tatrafjellene (som ser ut til å være det eneste stedet den blir funnet regelmessig), i Finland og i Norge. Det finnes også upubliserte funn fra Sverige. I Norge er den bare kjent fra to lokaliteter, ved Voss og i Hol i Hallingdal.

## Systematisk inndeling

* orden Tovinger, Diptera
** underorden Mygg, Nematocera
*** overfamilie **Bibionoidea**
**** familie Hårmygg, Bibionidae
***** **Dverghårmygg**, *Bibio lautaretensis* Villeneuve, 1925

## Referanser




## Eksterne lenker
*
Bibio fulvicollis

***Bibio fulvicollis*** er en art av mygg som tilhører familien hårmygg (Bibionidae). Den ser ut til en gang å ha vært ganske vanlig i indre strøk i Sør-Norge, men har ikke blitt funnet i Norge siden 1944. Ingenting er kjent om dens biologi. 

## Utseende
En middelsstor (lengde 6 – 8 mm), kraftig bygd hårmygg. Antennene hadde åtte ledd, vingene var svakt røykfargede. Hannen hadde kroppen og beina helt svarte. Hunnen hadde svart hode, rød forkropp med tre svarte lengdestriper på ryggen og rødlig bakkropp. Hoftene var svarte, lår og legger rødlige og føttene svarte. Larven er ukjent. 

## Levevis
Lite eller ingenting er kjent om leveviset til denne arten, men den holdt muligens til på blomsterenger. De fleste funnene er fra juni.

## Utbredelse
Arten ser ut til å ha hatt sitt tyngdepunkt i det nordøstlige Europa. De fleste kjente funnene stammer fra Russland, de baltiske statene, Finland og Sverige. I tillegg er den funnet i Sveits. I Norge er de fleste funnene fra dalførene på Østlandet, men den er også funnet i Indre Sogn (Lærdal).

I Sverige var arten ganske vanlig fram til omkring 1950, og det ble gjort funn fra Skåne til Torne lappmark. I nyere tid er den bare funnet én gang, i Orsa i Dalarna i 1978. Dette funnet ble gjort i gammelt kulturlandskap med engvegetasjon på næringsfattig jord. Det svenske artskartet viser ikke-verifiserte funn fra stockholmsområdet og Varberg. I svensk rødliste har *Bibio fulvicollis* statusen *sårbar* (VU).

## Systematisk inndeling

* orden Tovinger, Diptera
** underorden Mygg, Nematocera
*** overfamilie **Bibionoidea**
**** familie Hårmygg, Bibionidae
***** *Bibio fulvicollis* Gimmerthal, 1842  (= *Bibio festinans* (Zetterstedt, 1850))

## Referanser




## Eksterne lenker
*
Bjønnes stadion

**Bjønnes stadion** er en idrettsbane på Myrene i Arendal som ble tatt i bruk i 1954. Banen var en periode stengt, men ble rehabilitert og gjenåpnet i september 2017, under det nye navnet Norac stadion.

Anlegget er eid av Arendal kommune, og disponeres av Arendal Fotball, som spiller i PostNord Ligaen, samt lagene til IK Grane i lavere divisjoner og aldersbestemte klasser.

Anlegget består av en hovedbane med kunstgress, samt en treningsbane med gressmatte. Hovedbanen hadde tidligere løpebane rundt, som også ble brukt som skøytebane. Norgesmesterskapet på skøyter ble arrangert her i 1965. Skøyteaktiviteten ble senere flyttet til Arendal og omegn kunstisbane på Myra.

## Eksterne lenker
* 
*  
* Norac Stadion - Nordic Stadiums
Franz Vogler

**Franz Vogler** (født 1944) er en tysk tidligere alpinist.

Vogler feiret karrierens største triumf under VM 1966 i Portillo, der han som 21-åring tok bronse i utfor bak franskmennene Jean-Claude Killy og Léo Lacroix.

To år senere, under OL 1968 i Grenoble, greide han ikke å følge opp denne prestasjonen, og kom på 15.-plass i utfor. I 1969 og 1971 ble Vogler tysk mester i utfor. Under OL 1972 i Sapporo måtte han nøye seg med en 24.-plass.

To uker etter OL tok han sin eneste seier i et verdenscuprenn ved å vinne utforrennet i Crystal Mountain i USA. Etter sesongen 1971/72 la Vogler opp alpinist og arbeidet som arkitekt i Oslo og Oberstdorf.

## Referanser


## Eksterne lenker
*
Graskammygg

**Graskammygg** (*Dilophus febrilis*) er en art av mygg som tilhører familien hårmygg (Bibionidae). Den var tidligere svært sjelden i Norge, men har spredt seg mye de siste årene og er nå tallrik i mye av lavlandet i Sør-Norge.

## Utseende
En liten til middelsstor (lengde gjerne 4,5 – 7&nbsp;mm), blankt svart hårmygg. Som andre arter i slekten *[[Dilophus]]* har den to tverr-kammer av pigger på ryggsiden av forkroppen (thorax), og for-leggen (protibia) har kraftige pigger nær midten og i en krans rundt spissen. Hos denne arten er piggene midt på for-leggen vanligvis ordnet 3 + 1, der de tre står på en linje og den fjerde er noe nærmere spissen av leggen, men dette kan variere. Både kroppen og beina er blankt svarte hos begge kjønn. Hannen har glassklare vinger, det beste feltkjennetgnet er at de fremste vingeårene er svarte (hos de andre norske artene er de lyst brunlige). Vingemerket (pterostigma) er middels tydelig. Elles kjennes arten på visse detaljer ved de ytre kjønnsorganene. Hunnen kjennes lett på at vingene er svarte. Larven er hvit med mørkebrun hodekapsel, kroppen virker forholdsvis glatt i motsetning til larven til vanlig kammygg (*Dilophus femoratus*), som den ofte finnes sammen med.

## Levevis
Arten kan påtreffes i mange ulike, åpne miljøer, men ikke i skog. Mest tallrik er den på dyrket mark. Som den eneste av de norske hårmyggene har den to generasjoner hvert år, vår-generasjonen flyr i mai og høst-generasjonen i august – september. Hannene svermer i to – tre meters høyde over bakken. Ulikt arter i slekten *[[Bibio]]* holdes bakbeina bakover, ikke rett ned. Bakkroppsspissen er påfallende bøyd opp over ryggen slik at myggene kan ligne flygende fiskefluer. Begge kjønn finnes ofte på blomster der de spiser nektar og trolig også pollen, det er trolig at spesielt vår-generasjonen kan være viktig som pollinator av enkelte planter. Larvene spiser i stor grad planterøtter og kan enkelte ganger gjøre betydelig skade på eng, plener, fotballbaner og torvtak. Skadene er flekkvise fordi larvene holder sammen i tette klynger. Det er spesielt vår-generasjonen som kan gjøre skade på ettervinteren og tidlig på våren. På den andre siden er disse myggene, siden de er svært tallrike og lette å fange, trolig viktig mat for noen fugler og rovinsekter, blant annet blir de fanget i store mengder av noen dansefluer (Empididae). Enkelte ganger har denne arten spektakulære massesverminger der disse fluene forekommer i svære mengder.

## Utbredelse
Arten er vanlig over det meste av Europa, unntatt i de tørreste områdene. Fra Norge kjennes det bare ett funn før 1990 (fra Tjøme, Vestfold) men deretter har arten spredt seg mye. Den er i dag vanlig langs kysten til og med Hordaland og forekommer i alle fall nord til Sognefjorden. Det er sannsynlig at den har blitt spredt ved at larvene har blitt transportert med gresstorv.

## Systematisk inndeling

* orden Tovinger, Diptera
** underorden Mygg, Nematocera
*** overfamilie **Bibionoidea**
**** familie Hårmygg, Bibionidae
***** **Graskammygg**, *Dilophus febrilis* (Linnaeus, 1758)

## Referanser




## Eksterne lenker
*
Cadaver/Voice of Hate

***Cadaver/Voice of Hate*** er et split album til de to norske death metal-bandene Cadaver og Voice of Hate, utgitt 2006.

Albumet ble utgitt i et opplag på 666 kopier, da 200 var hvite og 466 var grå.

## Sporliste
### [[Cadaver]]
# «Decomposed Metal Skin» (3:21)  
### [[Voice of Hate]]
# «Trash and Burn» (1:56)  
# «Arising a Firestorm» (2:55) 

## Kilder
*Cadaver/Voice of Hate hos Encyclopaedia Metallum
Vanlig kammygg

**Vanlig kammygg** (*Dilophus femoratus*) er en art av mygg som tilhører familien hårmygg (Bibionidae). Den er vanlig over hele Norge.

## Utseende
En liten (lengde 4 – 6&nbsp;mm) hårmygg. Som hos andre arter i slekten kammygg (*[[Dilophus]]*) hare den to tverr-kammer av pigger på ryggsiden av forkroppen (thorax) og for-leggen (*protibia*) har en gruppe av pigger i midten og den krans av pigger ytterst. Hos denne arten er det fire pigger i midten som står på en skrå linje. Hannen er glinsende svart, ikke påfallende hårete. Vingene er melkehvite med et brunt vingemerke, og de fremste vingeårene er brune, ikke svarte som hos graskammyggen (*Dilophus febrilis*). Dessuten kan de to artene skilles på noen trekk ved hannens ytre kjønnsorganer. Hunnen er mørkebrun til svart, lårene (femorae) er rødgule eller gulbrune. Vingene har et påfallende stort, ovalt, mørkt vingemerke. Larven er hvit med en mørkebrun hodekapsel, huden virker ru fordi den er kledt med forholdsvis grove, mikroskopiske pigger.

## Levevis
Arten lever mest på enger og andre åpne steder, også på dyrket mark. Den unngår tett skog. Larvene lever i bakken og spiser døde eller levende planter, men blir sjelden så tallrike at de gjør skade. Arten finnes fra kysten opp til tregrensen, men ikke på fjellet. De voksne myggene flyr i mai – juli, tidligst i lavlandet. Hannene svermer i et par meters høyde over bakken, med bakbeina strakt bakover og bakkroppen krummet opp over ryggen. Man finner dem ofte i store mengder på blomster, der de slikker i seg nektar og pollen.

## Utbredelse
Arten finnes over hele Europa og i Nord-Asia. Det er uklart om den også forekommer i Nord-Amerika. Den er en av bare tre hårmyggarter som finnes på Island. I Norge finnes den over hele landet opp til tregrensen.

## Systematisk inndeling

* orden Tovinger, Diptera
** underorden Mygg, Nematocera
*** overfamilie **Bibionoidea**
**** familie Hårmygg, Bibionidae
***** **Vanlig kammygg**, *Dilophus femoratus* Meigen, 1804

## Referanser




## Eksterne lenker
*
Jakob Schøning

**Jakob Marius Schøning** (født 25. februar 1856 i Steigen, død 12. november 1934 i Oslo) var en norsk postmester og politiker for partiet Venstre.

Han var statsråd og sjef for Handelsdepartementet fra 22. oktober 1903 til 31. august 1904 i Francis Hagerups andre regjering. Deretter var han medlem av statsrådsavdelingen i Stockholm til regjeringen fratrådte 11. mars 1905.

Fra 1895 til 1897 var han suppleant til Stortinget fra Bergen. Han var også medlem av Bergen formannskap 1895-1898.

Han tok juridisk embetseksamen 1879 og ble i 1882 ansatt i Marine- og postdepartementet, fra 1885 som byråsjef. I 1889 ble han postmester i Bergen, i Kristiania 1901-1903 og 1905-1926. Han foresto oppførelsen av hovedpostkontoret i Oslo fra 1914 til 1924. Schøning var medstifter av Norsk Kvinnesaksforening i 1884.

Schøning ble i 1899 utnevnt til ridder av 1. klasse av St. Olavs Orden og i 1924 forfremmet til kommandør av 1. klasse. Han innehadde også storkors av den spanske Isabella den katolskes orden.

Han tilhørte Schøning-slekten på Grøtøy i Steigen og var sønn av handelsmann Søren Brønlund Schøning (1816–1861) og hustru Sophie Amalie Norman. Han ble i 1882 gift med Caroline Jacobine Motzfeldt Müller (f. 1857).

## Utgivelser
* *Slægten Schøning*
* *Nordlandsslægten Schøning i 360 år*
* *Norske posttjenestemænd 1814–1887*, Kristiania, 1887
* *Vort postvæsen*, Kristiania, 1901
* *Bergensposten nu og i gamle dage*, Kristiania, 1909
* *Jakob Schønings dagbøker fra Stortinget 1895-97 og fra Regjeringen 1903-05*, Oslo, 1950 NBdigital

## Referanser


## Litteratur
* *Den Kongelige norske Sankt Olavs orden 1847-1947*, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947

## Eksterne lenker
* 
*
Fylkesvei 2334

**Fylkesvei 2334** går mellom Fagertun og Jarhaug i Gran kommune. Veien følger Jarenvatnets vestside.

Frem til 2019 hadde veien betegnelsen fylkesvei 58 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Helmut Niedermayr

**Helmut Niedermayr** (født 29. november 1915, død 3. april 1985) var en tysk racerfører som fikk kjøre et Formel&nbsp;1-løp i . Det var Tysklands Grand Prix, et løp han ble klassifisert på en niendeplass, tre runder bak vinneren. 

Niedermayr fullførte på en andreplass sammen med Theo Helfrich under 24-timersløpet på Le Mans i 1952, men noen uker senere krasjet han på Grenzlandring, drepte minst 13 og skadet 42.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere

## Referanser
DNB Solheimsviken

**DNB Solheimsviken** er et kontorbygg i Bergen.

DNB ASA samlet i desember 2013 alle ansatte i Bergen i nytt kontorbygg i Solheimsviken sør for Bergen sentrum.

I bygget er det rundt  arbeidsplasser for alle som jobber i banken. Bygget er oppført ved sørvestsiden av Damsgårdssundet. De ansatte i DNB og DNB Livsforsikring har inntil 2013 sine arbeidsplasser på en rekke steder i Bergen.

Bygget kostet mellom 800 og 900 millioner kroner, har 3-4 etasjer og er på  kvadratmeter. GC Rieber Eiendom er eier av området. De solgte i januar 2018 DNB-bygget til Storebrand Eiendomsfond for nesten 1,5 milliarder kroner, som da var tidenes største eiendomstransaksjon i Bergen. 

## Referanser


## Eksterne lenker
* DNB Solheimsviken *[[DNB]].no*
* http://www.bygg.no/article/113522 DNB Solheimsviken *[[Bygg.no]]*
* Planlegger gigantisk bankbygg 12. desember 2008 *[[Bergens Tidende]]*
* 1700 DNB-ansatte får null parkeringsplasser 11. november 2013 *[[Bergensavisen]]*
* Sentralt i ”Viken” *[[DNB Eiendom]]*
Penthetria funebris

***Penthetria funebris*** er en art av mygg som tilhører familien hårmygg (Bibionidae). Den er den eneste innfødte europeiske representanten for gruppen markmygg (Pleciinae), og den eneste kjente, nålevende hårmyggarten som har forkortede vinger og ikke kan fly.  Den er funnet i våre naboland, men hittil ikke i Norge.

## Utseende
En middelsstor hårmygg (kroppslengde ca. 7 – 8&nbsp;mm), nokså slank og langbeint, fløyelsaktig svart over hele kroppen og vingene. Den er kledt med ganske korte, svarte hår. Vingene er redusert til korte stubber med redusert årenett hos hannen, hos hunnen er de normalt utseende, men forminskede, slik at heller ikke denne kan fly. Hannen skiller seg fra andre hårmygg også ved at fasettøynene er forminskede og ikke møtes på toppen av hodet, dette har sammenheng med at arten ikke svermer, men løper omkring på bakken. Et annet trekk, som også er meget utbredt hos ikke-flygedyktige insekter, er at de ytre kjønnsorganene er forstørret. Hannene har uvanlig lange bein til hårmygg å være, og kan minne om stankelbein. Larven er mørkt gråbrun (jordfarget), kroppen har tallrike lange, fingeraktige utvekster som ligner pigger, men er ganske myke og bøyelige.

## Levevis
Arten lever for det meste på fuktige steder i skog, kanskje særlig oreskog. De voksne myggene kryper omkring i juni. Ulikt hårmygg i underfamilien Bibioninae lever larvene enkeltvis, ikke i tette klynger.

## Utbredelse
Arten er utbredt i Mellom- og Nord-Europa, men den mangler i Storbritannia og er hittil ikke funnet i Norge. Det foreligger funn fra Sverige ganske nær norskegrensen, så det er sannsynlig at den kan dukke opp også her i landet.

## Systematisk inndeling

* orden Tovinger, Diptera
** underorden Mygg, Nematocera
*** overfamilie **Bibionoidea**
**** familie Hårmygg, Bibionidae
***** underfamilie markmygg, Pleciinae
****** Slekten *[[Penthetria]]* Meigen, 1803
******* *Penthetria funebris* Meigen, 1804 (= *[[Penthetria holosericea]]* Meigen, 1818)

## Eksterne lenker
*
Sikkerhetstjeneste

**Sikkerhetstjeneste** på vegne av en stat er en særskilt tjeneste som har ansvaret for nasjonens indre sikkerhet. Sikkerhetstjenestene bruker etterretning som viktig metode og utarbeider ulike trusselvurderinger og analyser. De vil ofte kunne iverksette tiltak for å avverge sikkerhetstruende hendelser.

Sikkerhetstjenester som har politimyndighet kalles gjerne sikkerhetspoliti.

## Norge
Sikkerhetstjenesten i Norge kan deles i to deler. Den aktive og den forebyggende sikkerhetstjenesten. Mens den aktive sikkerhetstjenesten gjerne har et offensivt tilsnitt med metoder som eksempelvis inkluderer spaning, kommunikasjonskontroll og kildeføring, er den forebyggende sikkerhetstjenesten i sin natur av defensiv karakter. Eksempler på forebyggende sikkerhetstjeneste er informasjonssikkerhet, cybersikkerhet, personellsikkerhet og objektsikkerhet.   

I Norge er ansvaret for nasjonal sikkerhet, kontraetterretning og kontraterror tillagt Politiets sikkerhetstjeneste (PST), jamfør politiloven §§ 17 b flg. PST er tillagt etterforskningsmyndighet og påtalemyndighet som sikkerhetstjeneste. 

Forebyggende sikkerhetstjeneste tilknyttet sikkerhetsloven følger sektorprinsippet, slik at hvert departement i utgangspunktet har ansvar for forebyggende sikkerhetsarbeid innen sin sektor.  

Overordnet har Justis- og beredskapsdepartementet ansvaret for den nasjonale forebyggende sikkerhetstjenesten i Norge. I praksis er dette ansvaret delegert til direktoratet Nasjonal sikkerhetsmyndighet som koordinerer den forebyggende sikkerhetstjenesten og er fag- og tilsynsmyndighet etter sikkerhetsloven på vegne av Justis- og beredskapsdepartementet. Andre sentrale aktører innen den forebyggende sikkerhetstjenesten i Norge er Forsvarets sikkerhetsavdeling og Sivil klareringsmyndighet.

## Sverige

Den svenske sikkerhetstjenesten er Säkerhetspolisen, organisert i 1914 som et samarbeid mellom Detektiva Polisen og Generalstaben.

## Frankrike

Den franske sikkerhetstjenesten, Direction générale de la sécurité intérieure, er direkte underlagt innenriksministeriet og har  ansatte. Den har ansvar for kontraetterretning, kontraterrorisme, kontraekstremisme og beskyttelse mot økonomisk spionasje og cyberangrep.
Fred Everiss

**Fred Everiss** (født 1882 i West Bromwich, West Midlands, død 1951) var sekretær/manager for West Bromwich Albion i rekordlange 46 år. 

Han kom til West Bromwich i 1896 og var manager fra 1902 til 1948. Det gjør han til den lengstsittende manager i England, teknisk sett. Men han jobbet også en del med det administrative, og jobben med å ta ut laget var ledernes jobb. I 1951 ble han direktør i klubben. Everiss ledet WBA til serietittel i 1919/20 sesongen og cuptittel i 1930/31-sesongen.

Hans sønn Alan kom til klubben i 1933. Han var i klubben i 66 år som kontorarbeider, assistentsekretær og sekretær, direktør og livstidsmedlem. Alan døde i 1999.

## Referanser


## Eksterne lenker
*
Nixierør

Et **nixierør** er en elektronisk innretning for å vise tall eller annen informasjon. Glassrøret inneholder en netting-anode og flere katoder ofte formet som arabiske tall. Ved å sette spenning på en katode vil den lyse opp med en oransje, glødende farge. Røret er fylt med gass under lavt trykk, vanligvis mest neon og litt kvikksølv. Den mest vanlige typen nixierør har ti katoder formet som tallene 0 til 9, og av og til et desimalpunkt eller to.


Ved å påtrykke en strøm på et par milliampere ved 170V DC mellom anode og katode, vil den respektive katoden lyse opp. Strømbegrenseren er normalt en anode-motstand på et par titalls kiloohm.


Nixierør kan noen ganger bli utsatt for ionebombardering, noe som gjør at innsiden av glasset vil få en grå overflate. Dette skjer gjerne når et rør nærmer seg slutten av sin levetid. Ionebombardering kan også forekomme hvis en katode har vært lenge på, mens andre har vært av den samme tiden. Ionebombarderingen vil da kunne legge et belegg på de ubrukte katodene. Når så en av de ubrukte katodene tennes, vil den bare delvis gløde, eller den vil ikke gløde like sterkt som før. Dette kan i noen tilfeller fikses ved å påtrykke en større strøm i en periode.

## Historie
Nixierøret ble utviklet av en liten vakuumrør-produsent ved navnet Haydu Brothers Laboratories, og ble introdusert i 1954 av Burroughs Corporation som kjøpte Haydu og eide navnet Nixie som et varemerke. Navnet Nixie kommer fra "NIX I", en forkortelse for "Numeric Indicator eXperimental No. 1"

## Anvendelser
Nixierør har blitt brukt i mye elektrisk utstyr som f.eks. voltmetre og frekvenstellere. De er også blitt brukt i kalkulatorer. De kan enten bli drevet ved at alle rørene er tent samtidig eller ved multipleksing.

## Renessanse
Nixierør har i de senere år fått sin renessanse. Grunnet enkeltes misnøye angående dagens digitale måter å vise informasjon på, er mange tiltrukket av rørenes glødende varme og sjarm. Etter mange år på lager grunnet liten interesse har rørene steget i pris. Dette gjelder spesielt store rør. Det er nå populært å lage klokker med nixierør som display.
Radikalisering

**Radikalisering** benevnes ofte som tilslutning til voldelig (ekstrem) ideologi. Politiets sikkerhetstjeneste (PST) definerer radikalisering som prosessen som leder en person til å bli villig til å bruke vold for å oppnå et mål. Hva målet er, er mindre viktig for at benevningen skal brukes. Det er derfor ikke, nødvendigvis noen sammenheng mellom radikalisering og radikal politikk: Man kan jobbe fredelig for å oppnå en radikal endring i samfunnet. Radikalisering er ofte nevnt i forbindelse med ungdom som slutter seg til ytterliggående grupper og nettverk, som er villig til å bruke vold for å oppnå et politisk mål.

I Norge er det særlig Politiets sikkerhetstjeneste som er tillagt arbeidet med å følge med utvikling av samt motvirke radikalisering.

## Referanser


## Eksterne lenker
* regjeringen.no Handlingsplan mot radikalisering og voldelig ekstremisme 10.06.2014
* Alex P. Schmid, ''Radicalisation, De-Radicalisation, Counter-Radicalisation: A Conceptual Discussion and Literature Review''  International Centre for Counter-Terrorism - Haag, 2014 (engelsk)
Milorad Čavić

**Milorad Čavić** (serbisk: Милорад Чавић, født 31. mai 1984 i Anaheim i California) er en serbisk-amerikansk svømmer. Čavić studerte ved Turstin High School i California, hvor han satte fire CIF-rekorder og en nasjonal high school-rekord på 50 m fri, og senere ved Universitetet i California, Berkeley, hvor han trente med Mike Bottom. Čavić representerte Jugoslavia under Sommer-OL 2000 i Sydney og Serbia under Sommer-OL 2008 i Beijing, hvor han tok han sølv på 100 m butterfly.

## Eksterne lenker
* 
* 
* Biografi hos The Orange County Register
Fylkesvei 2308

**Fylkesvei 2308** går mellom Hilden og Knarud i Gran kommune.

Frem til 2019 hadde veien betegnelsen fylkesvei 37 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
James Goddard

**James Goddard** (født 30. mars 1983 i Victoria på Seychellene) er en britisk ryggsvømmer.

Goddard representerte Storbritannia under Sommer-OL 2008 på 200 m rygg og 200 m individuell medley.

## Personlige og nasjonale rekorder

## Eksterne lenker
* 
* Olympisk profil 
* Sportcentric.com: Profil
Taboga

**Taboga** (spansk: *Isla Taboga*), også kjent som Blomsterøya, er en vulkanøy i Panamagolfen. Øya ligger omtrent 20 kilometer fra Panama by og er ca. 4&nbsp;km lang. I landsbyen Taboga ligger kirken San Pedro, som hevdes å være den vestlige halvkules nest eldste kirke. Øya er kjent for klart vann, vakre strender med finkornet strand og som et naturreservat. I nord henger øya sammen med holmen El Morro ved fjære sjø. Fra sørspissen er det 270 meter til øya Urava. Klimaet på øya er tropisk regnskogklima, med en gjennomsnittlig dagstemperatur på 28&nbsp;°C.

Da europeerne nådde øya i 1515, var den bebodd av amerikanske urfolk. Den spanske erobreren Vasco Núñez de Balboa kalte øya for Isla San Pedro (St. Peters øy). Dagens navn er avledet av et urspråksord, «aboga», som betyr «mange fisker». De første bosetterne var urfolksslaver fra Venezuela og Nicaragua. Landsbyen Taboga ble grunnlagt i 1524 av Fader Hernando de Luque, kannik i domkirken i Panama. Sankta Rosa av Lima (1586-1617], den første katolske helgenen fra det amerikanske kontinentet, kan ha blitt født på øya. Den franske maleren Paul Gauguin besøkte øya i 1887. Under byggingen av Panama-kanalen ble øya benyttet som sanatorium for syke arbeidere. Under 2. verdenskrig var det en amerikansk base på toppen av øya, noe som ga øya et økonomisk oppsving. I 1998 ble det funnet en nedgravet skatt på øya med mer enn 1000 sølvmynter fra 1600-tallet. Disse kan stamme fra piratene som ofte hjemsøkte øya på denne tida. Det er 901 innbyggere i Taboga.

## Referanser


## Eksterne lenker
* Taboga, blomsterøya
* Bilder fra Taboga
* Brannkorpset på Taboga 
* Taboga
Gerald Ashby

**Gerald R. Ashby** (født 6. november 1949 i Worcestershire, død 17. desember 2001 samme sted) var en engelsk fotballdommer som dømte FA-cupfinalen i 1995. Han dømte i Football League og Premier League.

Han begynte som assistentdommer i The Football League i 1982, og tre år senere ble han dommer i Football League. I 1992 ble han dommer i Premier League. Samme år ble han FIFA-dommer. Det var han i to år.

I 1995 dømte han FA-cupfinalen mellom Everton FC og Manchester United. Everton vant 1&ndash;0.

I en ligakamp mellom Arsenal og Liverpool dømte han et straffespark til Liverpool. Ashby mente at Liverpools Robbie Fowler hadde blir felt av Arsenals keeper David Seaman, men Fowler gikk til dommeren og sa at Seaman ikke var borti han og ba om at han skulle trekke straffesparket tilbake. Dommer Ashby ignorerte dette og Liverpool vant kampen 2&ndash;1.

Han dømte sin siste fotballkamp 3. mai 1998 mellom Arsenal som hadde vunnet ligaen og Everton. Arsenal vant 4&ndash;0. 

Han døde av hjerteattakk 17. desember 2001, 52 år gammel.
Ludingbroen

**Dadu-broen**, eller **Ludingbroen** (泸定桥, pinyin: *Lúdìng Qiáo*), er en bro over Daduelven i fylket Luding i Sichuan-provinsen i Kina. Broen ble bygget på 1700-tallet under Qing-dynastiet og var en del av keiserveien mellom Sichuan og Tibet. 

Mellom 1705 og 1816 var dette verdens lengste hengebro.

Den er berømt for et angivelig slag som fant sted her i 1935 under den lange marsjen. I kinesisk propaganda er dette slaget fremstilt som en kamp mellom heltemodige, kommunistiske soldater som krysset den delvis ødelagte broen, under konstant beskytning fra de nasjonalistiske motstanderne. Broen sto som et symbol for kommunistisk heltemot og seier. 

I vestlig historieskriving er slaget blitt omdiskutert, og forfatteren Jung Chang går i «Mao – Den ukjente historien» så langt som å hevde at det ikke fant sted noe slag i det hele tatt.

Broen er oppført på listen over kulturminner i Folkerepublikken Kina.

## Eksterne lenker
* Luding Bridge
* Crossing of the Luding Bridge
* Alte Luding-Brücke ist in gutem Zustand
* The Crossing of the Iron Chain Bridge
Otta Idrettslag

**Otta Idrettslag** (stiftet 23. januar 1927) er et idrettslag fra Otta i Innlandet, som er aktive innen blant annet fotball, håndball, svømming, skiidrett, volleyball og tennis.

Fotballaget til Otta spilte i 2006 i 5. divisjon. De rykket opp to år på rad, og spilte i 2008 i 3. divisjon avdeling 6, hvor de havnet på nedrykksplass. I 2009 spiller de i 4. divisjon.

De holder til på Øya stadion og i Ottahallen.

Tidligere var det også en skøytegruppe i klubben. De var teknisk arrangør av Junior-NM på skøyter for herrer i 1963. Juniormester ble Jon Magne Kval, Lillehammer Skøiteklubb

## Tabellen

## Eksterne lenker
* Side hos KlubbenOnline
Michele Cantu

**Michele Cantu Felix** (født 24. juni 1988) er en meksikansk kunstløper. Hun vant det nasjonale meksikanske mesterskapet i kunstløp i 2003, 2005 og 2006. Hennes eldre søster, Ana Cecilia Cantu er også blant Mexicos beste kunstløpere.

## Referanser


## Eksterne lenker
*
Redalen Idrettslag

**Redalen Idrettslag** er et idrettslag fra Redalen i Innlandet. Det ble stiftet 20. juni 1945, og har lag og aktive innen blant annet fotball, håndball og skiidrett. Idrettslaget har 350 medlemmer.

De holder til på Redalen stadion. Fotballaget spiller i 2020 i 5. divisjon, etter å ha spilt i 3. divisjon i 2016 og 2017.

## Tabellen

## Divisjonsutvikling

## Meritter
### Kretsmesterskap
* **[[4. divisjon fotball for menn|4. divisjon, Indre Østland]]:** (2014, 2015)

## Referanser


## Eksterne lenker
* Hovedside hos KlubbenOnline
* Skilagets side hos KlubbenOnline
Ana Cecilia Cantu

**Ana Cecilia Cantu Felix** (født 14. september 1985) er en meksikansk kunstløper. Cantu vant det nasjonale meksikanske mesterskapet i kunstløp i 2002, 2007, 2008 og 2009. Hennes yngre søster, Michele Cantu er også blant Mexicos beste kunstløpere.

## Referanser


## Eksterne lenker
*
Mathias Haugaasen

**Mathias Haugaasen** (født 1979) er en norsk fotballtrener og lærer. Fra 1. november 2007, til og med 19. mai 2009 assistenttrener i Bryne FK, hvorpå han og hovedtrener Rolf Teigen ble løst fra sine kontrakter i Bryne FK.

Haugaasen er UEFA A-lisensiert fotballtrener og har Cand.Mag i idrettspsykologi, trenerrollen og sport management, og hovedfag i fotball og i organisasjonspsykologi fra Norges idrettshøgskole. Haugaasen var selv en aktiv fotballspiller, men er best kjent som trener og ekspert på forballanalyse på data.  Han jobbet blant annet som analytiker for Vålerenga i 2004 og 2005, som de årene tok henholdsvis sølv og gull i Tippeligaen. I 2006 og 2007 jobbet han som analytiker på henholdsvis U-21 og G-19 landslagene. Han er også utdannet lærer, og arbeidet som lærer innen idrettsfag på Bjerke videregående skole fra 2005 til 2007, og fra 2009 til 2010. Parallelt med den første perioden på Bjerke var han også assisterende trener for Groruddalen ballklubb (GBK). Hovedtrener i GBK var Rolf Teigen. Når Teigen ble tilbudt trenerjobben ved Bryne FK, tok han med sin assistent og analyseekspert. Etter oppholdet i Bryne er Haugaasen tilbake ved Norges idrettshøgskole hvor han jobber som doktorgradsstipendiat på spillerutvikling i fotball. Stillingen til Haugaasen er finansiert av Norsk Toppfotballsenter , som gjennom sine prosjekter bidrar inn mot norske toppklubber. Haugaasen tok over som tiltaksleder i styret i Norsk Fotballtrenerforening i 2009 og dermed også ansvaret for det årlige Cupfinaleseminaret for fotballtrenere. Før sesongen 2010 tok Rolf Teigen og Haugaasen over Grorud FK som p.t. befinner seg i 2. div.

## Referanser


## Se også
* Liste over kjente pedagoger ved Bjerke videregående skole